สถาผู้แทนราษฎร เตรียมพิจารณาร่าง พ.ร.บ. งบประมาณรายจ่ายประจำปีงบประมาณ 2565 ระหว่าง 18-20 สิงหาคมนี้
นายวิรัช รัตนเศรษฐ ประธานวิปรัฐบาล กล่าวถึงการเตรียมการพิจารณาร่างพระราชบัญญัติงบประมาณรายจ่ายประจำปีงบประมาณ 2565 ของสภาผู้แทนราษฎร ในวาระ 2 และ 3 ภายหลังกรรมาธิการฯ พิจารณาใกล้เสร็จสิ้นแล้ว ว่า จะมีการพิจารณาในที่ประชุมสภาผู้แทนรษฎร ระหว่างวันที่ 18 – 20 สิงหาคมนี้ โดยมั่นใจว่า จะไม่กระทบต่อข้อกำหนดของ ศบค. ที่ยกระดับพื้นที่ควบคุมสูงสุดและเข้มงวดเป็น 29 จังหวัด ส่วนหากสถานการณ์โควิด-19 ไม่คลี่คลาย การประชุมมีความเสี่ยงรัฐบาลจะใช้เงื่อนไขเวลา 105 วัน ตามที่รัฐธรรมนูญกำหนดไว้ในมาตรา 143 ที่สภาผู้แทนราษฎรจะต้องพิจารณาในวาระ 3 ให้แล้วเสร็จ ไม่เช่นนั้นจะถือว่าสภาผู้แทนราษฎร เห็นชอบตามที่คณะรัฐมนตรีเสนอมาในวาระ 1 และส่งต่อให้วุฒิสภาพิจารณาต่อหรือไม่นั้น นายวิรัช ปฏิเสธที่จะตอบคำถาม โดยระบุเพียงว่า จะต้องรอพิจารณาดูอีกครั้ง